
            Nr.23/149/2009
BIROUL PERMANENT

AL

CAMEREI DEPUTAŢILOR



În conformitate cu prevederile Regulamentului Camerei Deputaţilor, republicat, cu modificările ulterioare, vă înaintăm, alăturat, Raportul asupra proiectului de Lege pentru ratificarea Acordului între Guvernul României şi Consiliul Federal Elveţian privind serviciile aeriene regulate, semnat la Bucureşti la 10 noiembrie 2008, primit cu adresa nr.P.L.x 207 din 30 martie 2009.



Prin obiectul de reglementare şi conţinut, proiectul de lege face parte din categoria legilor ordinare.

PREŞEDINTE,

Iulian Iancu

            Nr.23/149/2009

R A P O R T

asupra proiectului de Lege pentru ratificarea Acordului între Guvernul României şi Consiliul Federal Elveţian privind serviciile aeriene regulate, semnat la Bucureşti la 10 noiembrie 2008


În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată cu adresa nr.P.L.x 207 din 30 martie 2009, pentru dezbatere în fond, cu proiectul de Lege pentru ratificarea Acordului între Guvernul României şi Consiliul Federal Elveţian privind serviciile aeriene regulate, semnat la Bucureşti la 10 noiembrie 2008.





În conformitate cu recomandările Comisiei Europene privind clauzele standard care urmează a fi incluse în acordurile privind serviciile aeriene regulate încheiate de statele membre ale Uniunii Europene cu statele terţe, s-a încheiat un nou acord între România şi Elveţia care înlocuieşte acordul româno-elveţian semnat la 14 iulie 1967.


Proiectul de lege a fost avizat favorabil de Consiliul Legislativ, conform avizului nr.194 din 17.03.2009, cu observaţii şi propuneri.



Potrivit prevederilor Constituţiei României, republicată, Camera decizională pentru acest proiect de lege este Senatul.


Examinarea proiectului de lege a avut loc în şedinţa comisiei din data de 8 aprilie 2009.



La lucrări au fost prezenţi toţi cei 28 deputaţi membri ai comisiei.



La dezbaterile asupra proiectului de lege au participat, în calitate de invitaţi, specialişti din Ministerul Transporturilor şi Infrastructurii.



În urma dezbaterilor, membrii comisiei au hotărât, în unanimitate, să propună plenului Camerei Deputaţilor adoptarea proiectului de lege, în forma prezentată de Guvern.



În raport cu obiectul de reglementare şi conţinutul său, proiectul de lege face parte din categoria legilor ordinare.

                  PREŞEDINTE,                                                SECRETAR,

                    Iulian Iancu                                                  Mircea Marin

Consilieri parlamentari,

Daniel Bădina

Octavian Martin

